Mike
McBride
Jost
Schenck
Erik Kjær
Pedersen

    erik@binghamton.edu

Oversætter
2002-02-12
3.00.00
KDE
KControl
panel

# Panel

## Indledning

&kde; panelet (der sommetider refereres til som &kicker;) er linjen som man sædvanligvis finder forneden på skærmen når man starter &kde; den første gang. Panelet giver hurtig adgang til programmer og gør det nemmere for dig at organisere dit skrivebord. Ved brug af &kde; panelet kan du for eksempel

- starte programmer ved brug af K menuen eller programknapperne

- skifte skriveborde ved brug af panelets skifteprogram

- skifte aktive vinduer, og minimere og maksimere dem

- gennemse mapper ved brug af søgemenu funktionalitet

- få adgang til panelets småprogrammer der udvider panelets funktionalitet og tilbyder for eksempel miksere, ure eller systemovervågning

## Placering

I Placering fanebladet kan du indstille basal funktionalitet for &kde; panelet (&ie; funktionalitet som du også ville forvente i andre panelprogrammer; senere kommer vi til de mere interessante egenskaber).

I Placering rammen kan du vælge hvilken skærmkant panelet skal være knyttet til. Bemærk venligst at sædvanligvis bruges den tilgængelige plads mere effektivt hvis panelet er vandret, &ie; knyttet til skærmen for oven eller for neden. Hvis du har lyst til at lege med forskellige indstillinger kan du ændre panelets position endnu nemmere ved at trække panelet fra en kant til en anden.

Du er ikke begrænset til et panel i hjørnet af skærmen. Du kan vælge at have den justeret til Venstre, Center, eller Højre. For eksempel, kunne du emulere et CDE-stil panel ved at sætte den til at være centreret og omkring 75&percnt; af skærmbredden.

Panelets størrelse kan være Meget lille, Lille, Middel, Stort eller Indret selv. I Indret selv-tilstand, kan du ændre størrelse på &kicker; ved at tage fat i hjørnet med musen og trække. Afhængig af hvilke programmer du bruger vil du måske finde at nogle programmer virker bedre ved bestemte panelstørrelser.

Du kan også sætte panelet til at være mindre end skrivebordets højde eller bredde. Brug glideren, eller sæt en procent direkte i spinboksen.

Som du kan forestille dig, vil dette resultere i at &kicker; sommetider har flere indgange end den kan indpasse i den plads du har tilladt. I dette tilfælde vil du finde at panelet har rulleknapper for enden, og du må rulle panelet for at se det hele.

Udvid til at passe til krævet størrelse afkrydsningsboksen vil gøre &kicker; i stand til altid at tage nok plads til at vise alle sine ikoner, også selvom det er mere end den procent du har sat til at blive brugt.

Bemærk at hvis du gør dette, så kan du stadig sætte en mindre procent end den mængde plads &kicker; kræver for at vise alle synlige punkter, men det vil blive ignoreret. Hvis du ønsker at gøre &kicker; mindre, skal du reducere den størrelse ovenfor i Panelstørrelse afsnittet.

## Skjul

Afhængig af din skærmopløsning, vil du måske finde at panelet optager for meget af din kostbare skærmplads. For at spare skærmplads, tilbyder panelet en autogemme egenskab. Når denne egenskab er aktiveret, vil panelet skjule sig, når musemarkøren ikke har været over det et stykke tid, som er indstilleligt. Hvis du flytter musen hen til panelets skærmkant, vil det komme frem igen. Afkryds Aktivér automatisk skjul i Automatisk skjul rammen for at aktivere denne egenskab. Ved brug af Tøven i sekunder glideren kan du indstille mængden af tid panelet vil vente før det bliver skjult.

Når panelets gemmeknapper er aktiverede, vil du se en knap i højre side af panelet (som standard), med en pil der peger mod skærmkanten. Hvis du klikker på denne knap, så vil panelet glide væk i denne retning. Derefter ser du blot an knap i dette hjørne, som vil kunne få panelet frem igen.

Standard indstillingen er kun at have Aktivér højre/nede skjuleknap afkrydset. Du kan afkrydse den anden boks for at Aktivér venstre/øvre skjuleknap. Du kan også have begge skjulknapper aktiverede på én gang eller du kan slå dem begge fra.

Brug glideren til at sætte størrelsen af skjuleknapperne.

Ved brug af Manuel skjuleanimering (for skjuleknapperne) og Autoskjul animering (for autoskjule funktionalitet) kan du indstille om panelet vil glide blødt væk, eller om det blot vil forsvinde. Du kan aktivere eller deaktivere begge animeringer ved brug af Aktivér valgene og du kan ændre animeringernes hastighed ved brug af gliderne.

## Fremtræden

Ved brug af Fremtræden fanebladet kan du indstille panelets generelle udseende.

Du kan vælge at få værktøjsvink til at komme frem når din mus er over en ikon, ved at aktivere Vis værktøjsvink. Du kan også få ikonerne selv til at blive større når musen er over dem, med Aktivér ikonforstørrelse.

&kde; panelet understøtter såkaldte fliseknapper. Det betyder at knapperne vist i panelet vil blive tegnet med indstillelige billeder. For at aktivere knapfliser, så afkrydsSlå baggrundsfliser til i Knapper fanebladet. Så kan du indstille fliserne for en vis type knapper.

For hver slags panelknap er der en ramme der tilbyder etAktiveret valg for at aktivere eller deaktivere flisebilleder. Hvis fliser er aktiverede for denne slags knap, kan du vælge en flise i en komboboks nedenfor og boksen i højre side vil give en forhåndsvisning af denne flise.

Baggrundsbillede er et billede der vil blive brugt til at tegne panelets baggrund. Afkryds Aktivér baggrundsbillede for at aktivere denne egenskab. Du kan angive en billedfil i linjeredigeringsboksen eller vælge en ved at klikke på Søg knappen. Du vil se en forhåndsvisning af det valgte billede til højre.

## Menuer

I Menuer fanebladet kan du indstille panelets menuers opførsel. Dette påvirker K-menuen som du ofte bruger til at starte programmer, søgemenuer du kan bruge til at få adgang til mapper og andre menuer som menuen med nylige dokumenter.

K-Menu opsætning rammen tilbyder nogle valg til at indstille K-menuens funktionalitet. Vis "bogmærker" undermenu og Vis "nylige dokumenter" undermenu valgene vil lade undermenuer vise henholdsvis dine konqueror bogmærker og de sidste dokumenter du har åbnet med &kde; programmer. Vis "hurtigsøger" undermenu valget vil aktivere en søgemenu.

Vis sidebillede vil tilføje et lille billede ved siden af K-menuen. Dette er slået til som standard.

Flet forskellige menuindgangevil vise alle programmer i de samme mapper, uanset hvor de tilsvarende indstillingsfiler er gemt: for eksempel vil aktivering af dette vise systemomfattende programmer i din Programmer menu så vel som dine egne. Hvis du deaktiverer dette, vil der være en programmenu for hele systemet og en i en undermenu der kun indeholder dine personlige indgange.

Menucachen er en egenskab, der kan få panelets menuer til at komme hurtigere frem på skærmen: i stedet for at læse menu informationer fra disken hver gang du skal have adgang til en menu, vil panelet huske menuindgange efter at have haft adgang. Du vil måske, afhængig af hvor meget hukommelse du har på dit system, ønske at rydde denne cache en gang i mellem. Afkryds Ryd menu cache hvis du ønsker at cachen skal ryddes efter et stykke tid. Du kan indstille hvor lang tid ved hjælp af glideren nedenfor.

I Søgemenuer rammen kan du indstille om panelets søgemenuer skal vise skjulte filer eller ej (skjulte filer på et unix system er de, hvis filnavne begynder med et punktum) og hvor mange filer der højst vil blive vist i søgemenuen. Det sidste kan være særligt nyttigt hvis du har en temmelig lille skærmopløsning, idet søgemenuerne ellers hurtigt vil fylde din skærm, når du kigger i mapper der har mange filer.

Hurtigstart afsnittet i K-menuen tilbyder hurtig adgang til programmer du har brugt ofte eller for nyligt. I "Hurtigstart" afsnittet indeholder rammen kan du vælge om dette afsnit skal vise de mest nylige eller de hyppigste brugte programmer. Ved brug af Maks antal "Hurtigstart" indgange kan du indstille hvor mange programmer hurtigstart afsnittet vil huske.

## Småprogrammer

Småprogrammer eller panelprogrammer er små indstik der udvider kickers funktionalitet. &kde; kommer med nogle, men de kan også komme andre steder fra. Panelprogrammer kan startes på to forskellige måder: internt og eksternt. Mens internt er den foretrukne måde at indlæse småprogrammer, kan dette give stabilitets eller sikkerheds problemer, hvis du bruger dårligt programmerede tredje parts programmer. For at tage sig af disse problemer, kan panelprogrammer markeres som stolede på. Du vil måske indstille panelet til at behandle programmer du stoler på anderledes and dem du ikke stoler på. Dine valg er:

- Indlæs kun programmer internt du stoler på: Alle småprogrammer vil blive indlæst eksternt undtagen de der er markerede som stolede på.

- Indlæs opstart configprogrammer internt: De programmer der er vist ved &kde; opstart vil blive indlæst internt, andre vil blive indlæst ved brug af et ydre indpakningsprogram.

- Indlæs alle programmer internt: vil indlæse alle panelprogrammer internt, uanset om du stoler på dem eller ej.

Af stabilitets og sikkerhedsgrunde, anbefaler vi at bruge et af de første to valg og at du kun markerer de programmer som stolede på der kommer med &kde; basis pakker.

For at markere programmer stolede på eller ikke stolede på kan du flytte dem fra en af de viste listebokse til den anden. Prøv blot at vælge et program i listen af programmer der stoles på og klik på >> knappen. Det vil flytte det valgte program til den anden liste, mens klik på<< knappen vil flytte det valgte program fra listen af tilgængelige programmer til listen af programmer der stoles på.

## Udvidelser

&kicker; har mange udvidelser, som dunormalt tilføjer ved atHøjre klikke i panelet og vælge Tilføj Udvidelse, og derefter vælge et punkt. Udvidelser er sådanne ting som barnepaneler, en ydre opgavelinje i stedet for (eller udover) den der er indlejret i panelet, og meget mere.

Du kan ikke tilføje udvidelser på denne side af modulet, men du kan indstille dem. Valgene på denne side er deaktiverede med mindre du har tilføjet en &kicker; udvidelse.

De tilgængelige valg er de samme som de der er for at placere hoved &kicker; panelet på iPlacering fanebladet i denne dialog.

Du kan indstille hvor på skærmen udvidelsen skal være (Venstre, Højre, Øverst eller Nederst).

Du kan også indstille om den har synlige skjuleknapper, om den skal autogemmes, og hvis den skal hvor lang en tøven der skal være før den bliver gemt.

Disse valg er indstillelige på en pr udvidelse basis, så du kan gøre forskellige valg for hver af dem.

## Afsnitsforfatter

Dette afsnit skrevet af: Jost Schenck jost@schenck.de

Mindre opdatering ved Mike McBride mpmcbride7@yahoo.com

Nogle nye valg tilføjet af Lauri Watts lauri@kde.org

Dansk oversættelse ved Erik Kjær Pedersen erik@binghamton.edu