Mike
McBride
Erik Kjær
Pedersen

    erik@binghamton.edu

Oversætter
2002-02-11
3.00.00
KDE
KControl
tilgængelighed

# Tilgængelighed

## Indledning

Dette modul er beregnet til at hjælpe brugere der har besvær med at høre lydene eller har problemer med at bruge et tastatur eller en mus.

Modulet er opdelt under tre faneblade: Klokke, Tastatur, Mus.

### Klokke

Dette panel er opdelt i et Hørbar klokke-afsnit og et Visuel klokke-afsnit.

Den øverste afkrydsningsboks ved navn Brug systemklokke, afgør om den normale Systemklokke ringer. Hvis dette er deaktiveret vil Systemklokken være stille.

Den næste afkrydsningsboks kan bruges til at spille en anden lyd når systemklokken udløses. Placér et mærke i afkrydsningsboksen ved navn Brug brugerindstillet klokke for at aktivere dette, og indtast det fuldstændige stinavn til lydfilen i tekstboksen ved navn Lyd der skal spilles. Hvis du ønsker det kan du vælge Gennemsøg knappen for at navigere dig gennem filsystemet for at finde den nøjagtige fil.

For de brugere der har svært ved at høre Systemklokken, eller de brugere der har en computer uden lyd, tilbyder &kde; den Visuelle klokke. Denne klokke kan indstilles til at invertere skærmen, eller til at sende en farve hen over skærmen.

For at bruge den visuelle klokke, skal man først placere et mærke i boksen ved navn Brug visuel klokke.

Derefter kan du vælge mellem Invertér skærm, eller Flash skærm. Hvis du vælger Invertér skærm vil alle farver på skærmen blive vendt om. Hvis du vælger Flash skærm, kan du vælge farven ved at klikke på knappen til højre i Flash skærm afdelingen.

Glidebjælken kan bruges til at justere varigheden af den visuelle klokke. Standardværdien er 500ms, eller et halvt sekund.

### Tastatur

Der er tre afsnit i dette panel.

Brug klæbende taster

  Hvis dette valg er aktiveret, kan brugeren trykke og give slip på &Shift;, &Alt; eller &Ctrl; tasterne, og så trykke på en anden tast for at få en tastekombination (eksempel: &Ctrl; &Alt; Del kan gøres som &Ctrl; så &Alt; så Del).

  I dette afsnit er der også en afkrydsningsboks ved navn Lås klæbende taster. Hvis det er aktiveret, så vil &Alt;, &Ctrl; og &Shift;tasterne forblive valgte indtil de bliver af-valgt af brugeren.

  For eksempel:

  Med Lås klæbrige taster deaktiveret:

    Brugeren trykker på &Shift; tasten, og trykker så på F tasten. Så vil computeren oversætte dette til &Shift;F . Hvis brugeren nu skriver et p, så fortolker computeren dette som bogstavet p (ikke P).

  Med Lås klæbrige taster aktiveret:

    Brugeren trykker på &Shift; tasten og trykker så på F tasten. Computeren oversætter dette til &Shift;F. Hvis brugeren nu skriver p, fortolker computeren dette som bogstavet P (&Shift;P).

Langsomme taster

  Hvis dette valg er aktiveret, må brugeren holde tasten nede et stykke tid (justerbart med glideren) før indtastningen bliver accepteret. Dette hjælper til at forhindre tilfældige indtastninger.

Elastiske taster

  Hvis dette valg er aktiveret må brugeren vente et bestemt stykke tid (som kan indstilles med glideren), før den næste tast bliver accepteret. Dette forhindrer tilfældige indtastninger.

### Musenavigation

Tastatur navigation hjælper folk der har besvær med trackbolde, digitale tabletter og mus. Disse brugere kan nu indstille &kde; til at bruge piletasterne på det numeriske tastatur som erstatning.

Placér et mærke i afkrydsningsboksen ved navn Flyt mus med tastatur for at aktivere dette.

Du kan bruge de 5 glidere til at justere Accelerationstøven, Gentagelsesinterval, Accelerationstid, Maksimal hastighed og Accelerationsprofil så det føles bedst muligt.

## Afsnitsforfatter

Dette afsnit er skrevet af Mike McBride mpmcbride7@yahoo.com

Dansk oversættelse ved Erik Kjær Pedersen erik@binghamton.edu